
ΠΕΡΙΕΧΟΜΕΝΑ 


ΑΠΟΦΑΣΕΙΣ 

Έγκριση τιμολογίων του τουριστικού λιμένα ΟΛΥ- 

ΜΠΙΚ ΜΑΡΙΝ Α.Ε. 1 

Έγκριση σύμβασης μίσθωσης έργου από την «ΑΝΑ¬ 
ΠΤΥΞΙΑΚΗ ΕΥΒΟΙΑΣ Α.Ε.» με πέντε (5) φυσικά πρό¬ 
σωπα. 2 


Προσαρμογή της συστατικής πράξης του Δημοτι¬ 
κού Νομικού προσώπου με την επωνυμία «ΠΑΙΔΙ¬ 
ΚΟΙ & ΒΡΕΦΟΝΗΠΙΑΚΟΙ ΣΤΑΘΜΟΙ ΔΗΜΟΥ ΚΑΡ¬ 
ΠΕΝΗΣΙΟΥ», αριθμ. απόφασης 3287/13.9.1999 (ΦΕΚ 
1902/20.10.1999, τεύχος Β'), στις νέες διατάξεις του 
άρθρου 240 του ν. 3463/2006 «Κώδικας Δήμων και 


Κοινοτήτων». 3 

Παράταση μέχρι την 31.12.2007 της ανάθεσης εκτέ¬ 
λεσης, κατά παραχώρηση, ορισμένων εργασιών 
φορτοεκφόρτωσης και μεταφοράς σε ορισμένα 
σωματεία και εταιρείες. 4 


ΑΠΟΦΑΣΕΙΣ 

Αριθμ. 1630 (1) 


Έγκριση τιμολογίων του τουριστικού λιμένα ΟΛΥΜΠΙΚ 
ΜΑΡΙΝ Α.Ε. 

Η ΥΠΟΥΡΓΟΣ ΤΟΥΡΙΣΤΙΚΗΣ ΑΝΑΠΤΥΞΗΣ 

Έχοντας υπόψη: 

1. Τις διατάξεις του ν. 3270/2004 (ΦΕΚ Α' 87) «Αρμο- 


14 Φεβρουάριου 2007 
διότητες του Υπουργείου Τουριστικής Ανάπτυξης και 
θέματα τουρισμού». 

2. Τις διατάξεις του Κεφ.Γ' του ν. 2160/1993 (ΦΕΚ Α' 
118) και ειδικότερα τις διατάξεις του αρθ.31α το οποίο 
προστέθηκε με τις διατάξεις της παρ. 3 του άρθ.38 του 
ν. 3105/2003. 

3. Τις διατάξεις του π.δ. 149/19.8.2005 (Φ.Ε.Κ Α' 211) περί 
Οργανισμού του Υπουργείου Τουριστικής Ανάπτυξης. 

4. Τις διατάξεις του π.δ. 33/2006 (ΦΕΚ Α' 35) «Διορι¬ 
σμός μελών της Κυβέρνησης και Υφυπουργών». 

5. Την υπ’ αριθμ. 2864/3.3.2006 (ΦΕΚ Γ'65 και Γ'79) κοι¬ 
νή απόφαση του Πρωθυπουργού και Υπουργού Τουρι¬ 
στικής Ανάπτυξης περί διορισμού Γενικού Γραμματέα 
του Υπουργείου Τουριστικής Ανάπτυξης. 

6. Το υπ’ αριθμ. 192/31.10.2006 Πρακτικό της Επιτροπής 
Τουριστικών Λιμένων του ν. 3270/2004, παρ. 10, άρθρο 
8, με τις οποίες αντικαταστάθηκε η παρ. 1 του άρθρου 
38 του ν. 3105/2003. 

7. Το υπ’ αριθμ. 06-4096/20.12.2006 έγγραφο της ΟΛΥ- 
ΜΠΙΚ ΜΑΡΙΝ Α.Ε. περί αναπροσαρμογής των τιμολογί¬ 
ων της σύμφωνα με το (6) σχετικό. 

Το γεγονός ότι από τις διατάξεις της παρούσας δεν 
προκαλείται δαπάνη σε βάρος του Κρατικού Προϋπο¬ 
λογισμού, αποφασίζουμε: 

Εγκρίνουμε τα υποβληθέντα τιμολόγια του τουριστι¬ 
κού λιμένα ΟΛΥΜΠΙΚ ΜΑΡΙΝ Α.Ε ως εξής: 

1. Οι παραπάνω τιμές δεν περιλαμβάνουν Φ.Π.Α. ή οποι- 
οδήποτε άλλο νόμιμο φόρο, τέλος και αφορούν ετήσιο 
κόστος παραμονής. 

2. Ολες οι θέσεις διαθέτουν μόνιμη παροχή νερού και 
ηλεκτρικού. 

3. Σε θέσεις έως 14,99 μ. υπάρχει δυνατότητα χρήσης 
διαβαθρών. 

4. Η Μαρίνα διαθέτει μόνιμες εγκαταστάσεις ανεφο¬ 
διασμού καυσίμων (άίοεοΙ) και βενζίνης. 

5. 24ωρη παρουσία ιδιωτικής εταιρείας εοουπίγ. 

6. Υπάρχει δυνατότητα πλαγιοδέτησης με επιβάρυνση 
100% επιπλέον του κανονικού τιμοκαταλόγου (πρυμνο- 
δέτηση), μετά την εφαρμογή όλων των προσαυξήσεων 
που μπορεί να υπάρξουν. 

7. Διερχόμενο χαρακτηρίζεται κάθε σκάφος που ελλι¬ 
μενίζεται για περίοδο μικρότερη η ίση των 90 ημερών. 

8. Η τιμολόγηση των διερχομένων σκαφών γίνεται με 
χρέωση ανά ημέρα όπως εμφανίζεται στον τιμοκατά¬ 
λογο πλέον Φ.Π.Α.. 

9. Τα ειδικού τύπου σκάφη (π.χ. καταμαράν) καταβάλ¬ 
λουν δικαιώματα ελλιμενισμού πρυμνοδέτησης διπλάσια 
(με προσαύξηση 100%). 

10. Για κάθε κίνηση ανέλκυσης η καθέλκυσης υπάρχει 
τιμολόγιο δικαιωμάτων χρήσης χώρου 100, 00 ευρώ για 
σκάφη μέχρι 10 μέτρα το οποίο καθορίζεται κάθε φορά 
από την Διεύθυνση της Μαρίνας. 

11. Παροχή Νερού. Η υπηρεσία αυτή χρεώνεται ανά 
κυβικό μέτρο σύμφωνα με τους λογαριασμούς της ΕΥ- 
ΔΑΠ η άλλης υπηρεσίας η οργανισμού μετά των λοιπών 
επιβαρύνσεων, με προσαύξηση 80 %. 

12. Παροχή Ηλεκτρικού ρεύματος. Υπάρχει πάγια χρέ¬ 
ωση 20 ευρώ μηνιαίως και χρέωση με βάση την κατα¬ 
νάλωση όπως εμφανίζεται στον λογαριασμό της 

Δ.Ε.Η. με όλες τις επιβαρύνσεις που αναφέρονται όπως 
τέλη, φόροι του Δήμου κλπ, με προσαύξηση 80 %. 

13. Τα δικαιώματα ελλιμενισμού προκαταβάλλονται. 
Η πληρωμή των δικαιωμάτων ελλιμενισμού και των 
λοιπών παρεχόμενων υπηρεσιών γίνεται σε ευρώ τοις 
μετρητό ίς, με πιστωτική κάρτα η με επιταγή τραπέζης 
πληρωτέα την ίδια ημέρα. 

14. Σε περιπτώσεις καθυστέρησης πληρωμής, η Δι¬ 
εύθυνση του Τουριστικού Λιμένα έχει το δικαίωμα να 
διακόπτει τις παροχές χωρίς ειδοποίηση. Η επαναλει¬ 
τουργία των παροχών - συνδέσεων γίνεται μετά την 
εξόφληση των οφειλομένων ποσών. 

15. Οι τιμές μπορούν να αναπροσαρμοσθούν σύμφωνα 
με τα κάθε φορά ισχύοντα τιμολόγια υπηρεσιών της 
εταιρείας. 

16. Ο πελάτης επιβαρύνεται αυτόματα με οποιαδήποτε 
αύξηση τιμών των Δ.Ε.Η., Ε.Υ.Δ.Α.Π. η άλλων φορέων 
επιχειρήσεων, οργανισμών η τοπικών υπηρεσιών που 
είναι υπεύθυνοι για την αρχική διανομή των υπηρεσιών 
ρεύματος και νερού. 

17. Ο φορέας διαχείρισης μπορεί να αναπροσαρμόζει 
αυξητικά τα τιμολόγια ελλιμενισμού και λοιπών παρο¬ 
χών κατά το ποσοστό αύξησης του τιμαρίθμου κόστους 
ζωής του προηγούμενου έτους όπως προσδιορίζεται 
από την Τράπεζα της Ελλάδας η από άλλη αρμόδια 
υπηρεσία, προστιθεμένων δύο ποσοστιαίων μονάδων 
για σκάφη μέχρι 14,99 μέτρα μήκος. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Ιανουάριου 2007 

Η ΥΠΟΥΡΓΟΣ 

ΦΑΝΗ ΠΑΛΛΗ - ΠΕΤΡΑΔΙΑ 


Αριθμ. 21724/06 (2) 

Έγκριση σύμβασης μίσθωσης έργου από την «ΑΝΑΠΤΥΞΙ¬ 
ΑΚΗ ΕΥΒΟΙΑΣ Α.Ε.» με πέντε (5) φυσικά πρόσωπα. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Τις διατάξεις του άρθρου 1 παρ. 3 αλλά και του άρ¬ 
θρου 6 του ν. 2527/1997 «Τροποποίηση και συμπλήρωση 
διατάξεων του ν. 2190/1994 και άλλες διατάξεις» (ΦΕΚ 
206/6.1.1997/τ.Α") όπως τροποποιήθηκε μεταγενέστερα. 

2. Τις συν/νες δ/ξεις των παρ. 3 και 6 του άρθρου 2 
της Π.Υ.Σ 55/11.11.1998. 

3. Το υπ’ αριθμ. οικ. 14196/4.4.2003 έγγραφο ΥΠΕΣΔΔΑ, 
σχετικά με τις προσλήψεις προσωπικού από τις επιχει¬ 
ρήσεις των ΟΤΑ. 

4. Το υπ’ αριθμ. 77/26.5.2006 πρακτικό του Διοικητικού 
Συμβουλίου της ΑΝΑΠΤΥΞΙΑΚΗΣ ΕΥΒΟΙΑΣ Α.Ε σχετικά 
με τη σύναψη σύμβασης έργου με πέντε (5) φυσικά 
πρόσωπα (θέμα 1 Γ). 

5. Τ ον Εσωτερικό κανονισμό της Ανώνυμης εταιρείας 
(Επιχείρησης). 

6. Το γεγονός ότι δεν υπάρχει, το αιτούμενο από την 
«ΑΝΑΠΤΥΞΙΑΚΗ ΕΥΒΟΙΑΣ ΑΕ» προσωπικό και είναι άμεση 
ανάγκη, σύναψης σύμβασης μίσθωσης έργου με πέντε 
(5) φυσικά πρόσωπα δευτεροβάθμιας εκπαίδευσης και 
καλής γνώσης Η/Υ για τη γραμματειακή στήριξη της 
εταιρείας και των εμπλεκομένων υπηρεσιών των προ¬ 
γραμματικών εταίρων, όπως φυσική και ψηφιακή αρχει¬ 
οθέτηση παραδοτέων, τήρηση αρχειοθέτηση πρακτικών 
και σχετικών αρχείων κλπ, προκειμένου να εκπονηθεί 
το επιχειρηματικό σχέδιο της εταιρείας για το διάστημα 
2007-2012. 

7. Την από 7.12.2006 βεβαίωση της Νομικής Συμβούλου 
της Ν.Α. Εύβοιας. 

8. Την υπ’ αριθμ. 1913/7.12.2006 βεβαίωση της Οικονο¬ 
μικής Υπηρεσίας της «ΑΝΑΠΤΥΞΙΑΚΗΣ ΕΥΒΟΙΑΣ Α.Ε.», 
αποφασίζουμε: 

Εγκρίνουμε τη σύναψη σύμβασης μίσθωσης έργου 
της «ΑΝΑΠΤΥΞΙΑΚΗ ΕΥΒΟΙΑΣ Α.Ε.» με πέντε (5) φυσι¬ 
κά πρόσωπα, δευτεροβάθμιας εκπαίδευσης και καλής 
γνώσης Η/Υ, τα οποία θα αναλάβουν τη γραμματειακή 
στήριξη της εταιρείας και των εμπλεκομένων υπηρεσιών 
των προγραμματικών εταίρων, όπως φυσική και ψηφι¬ 
ακή αρχειοθέτηση παραδοτέων, τήρηση αρχειοθέτηση 
πρακτικών και σχετικών αρχείων κλπ., προκειμένου να 
εκπονηθεί το επιχειρηματικό σχέδιο της εταιρείας για 
το διάστημα 2007-2012. 

Η χρονική διάρκεια των συμβάσεων είναι τρεις (3) μή¬ 
νες και με συνολική αμοιβή εκάστου φυσικού προσώπου 
3.375,00 ευρώ πλέον Φ.Π.Α., οι οποίες θα αρχίζουν από 
την υπογραφή της παρούσας απόφασης. 

Τόπος εκτέλεσης του ανωτέρω έργου ορίζονται τα 
γραφεία της εταιρείας (Χαλκίδα). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λαμία, 31 Ιανουάριου 2007 

Ο Γ ενικός Γ ραμματέας Περιφέρειας 
ΑΘΑΝΑΣΙΟΣ ΣΚΟΡΔΑΣ 

Αριθμ. 285 (3) 

Προσαρμογή της συστατικής πράξης του Δημοτικού 
Νομικού προσώπου με την επωνυμία «ΠΑΙΔΙΚΟΙ & 
ΒΡΕΦΟΝΗΠΙΑΚΟΙ ΣΤΑΘΜΟΙ ΔΗΜΟΥ ΚΑΡΠΕΝΗΣΙΟΥ», 
αριθμ. απόφασης 3287/13.9.1999 (ΦΕΚ 1902/20.10.1999, 
τεύχος Β'), στις νέες διατάξεις του άρθρου 240 του 
ν. 3463/2006 «Κώδικας Δήμων και Κοινοτήτων». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Τις διατάξεις του άρθρου 14 του ν. 2880/2001 «Πρό¬ 
γραμμα Πολιτεία για την μεταρρύθμιση και τον εκσυγχρο¬ 
νισμό της Δημόσιος Διοίκησης και άλλες διατάξεις». 

2. Τις διατάξεις του άρθρου 240 του ν. 3463/2006 
«Κώδικας Δήμων και Κοινοτήτων». 

3. Την υπ’ αριθμ. 3287/13.9.1999 απόφασή μας με την 
οποία συστήθηκε το Ενιαίο Δημοτικό Νομικό Πρόσωπο 
με την επωνυμία «ΠΑΙΔΙΚΟΙ & ΒΡΕΦΟΝΗΠΙΑΚΟΙ ΣΤΑΘ¬ 
ΜΟΙ ΔΗΜΟΥ ΚΑΡΠΕΝΗΣΙΟΥ» (ΦΕΚ 1902/20.10.1999, τεύ¬ 
χος Β'). 

4. Την υπ’ αριθμ. 4/2007 απόφαση του Δημοτικού Συμ¬ 
βουλίου Δήμου Καρπενησιού περί προσαρμογής της 
συστατικής πράξης του Ενιαίου Δημοτικού Νομικού προ¬ 
σώπου με την επωνυμία «ΠΑΙΔΙΚΟΙ & ΒΡΕΦΟΝΗΠΙΑΚΟΙ 
ΣΤΑΘΜΟΙ ΔΗΜΟΥ ΚΑΡΠΕΝΗΣΙΟΥ», αποφασίζουμε: 

Προσαρμόζουμε τη συστατική πράξη του Ενιαίου Δη¬ 
μοτικού Νομικού προσώπου με την επωνυμία «Παιδικοί 
& Βρεφονηπιακοί Σταθμοί Δήμου Καρπενησιού» αριθμ. 
απόφασης 3287/13.9.1999 (ΦΕΚ 1902/20.10.1999 τεύχος Β'), 
στις νέες διατάξεις του άρθρου 240 του ν. 3463/2006 
«Κώδικας Δήμων & Κοινοτήτων», ως εξής: 

Άρθρο 4ο 

Το ανωτέρω Νομικό Πρόσωπο θα διοικείται από επτα- 
μελές Διοικητικό Συμβούλιο μαζί με τους αναπληρωτές 
του, το οποίο ορίζεται από το Δημοτικό Συμβούλιο, σύμ¬ 
φωνα με τις διατάξεις του άρθρου 240 του ν. 3463/2006 
«Κώδικας Δήμων και Κοινοτήτων». 

Α. Το Διοικητικό Συμβούλιο θα απαρτίζεται από τα 
παρακάτω μέλη: 

1. Το δήμαρχο, ο οποίος δύναται να είναι προαιρε¬ 
τικά. 

2. Τέσσερα (4) μέλη του δημοτικού συμβουλίου εκ των 
οποίων τα δύο (2) θα ορίζονται από την μειοψηφία. 

3. Τρεις (3) Δημότες ή κάτοικοι που είναι χρήστες των 
υπηρεσιών του Νομικού Προσώπου ή που έχουν ανάλογη 
επαγγελματική ή κοινωνική δράση ή ειδικές γνώσεις 
ανάλογα με το σκοπό του Νομικού Προσώπου. 

Στην περίπτωση που στην σύνθεση του Δ.Σ. θα ορισθεί 
ο Δήμαρχος ως μέλος και πρόεδρος, τα υπό στοιχείο (3) 
της παρούσας μέλη μειώνονται σε δύο (2) και στην περί¬ 
πτωση που στο υπόψη Νομικό πρόσωπο ο αριθμός των 
εργαζομένων υπερβεί τους δέκα τακτικούς υπαλλήλους 
και θα πρέπει να εκπροσωπείται στο Δ.Σ. ο αριθμός των 
υπό στοιχείο (3) μελών μειώνεται σε ένα (1). 

Β. Το Δημοτικό Συμβούλιο εκλέγει από τα μέλη που 
έχουν ορισθεί τον Πρόεδρο και τον Αντιπρόεδρο του 
Διοικητικού Συμβουλίου. Σε περίπτωση που έχει ορισθεί 
μέλος του Δ.Σ. ο Δήμαρχος, αυτό αυτοδικαίως καθί¬ 
σταται και Πρόεδρος του Δ.Σ. του Νομικού Προσώπου. 
Το Διοικητικό Συμβούλιο εκλέγει από τα μέλη του τον 
Γραμματέα αυτού. 


Γ. Η θητεία των μελών του Διοικητικού Συμβουλίου 
του Νομικού Προσώπου ορίζεται με την απόφαση του 
Δημοτικού Συμβουλίου και λήγει πάντοτε με την εγκα¬ 
τάσταση του νέου Διοικητικού Συμβουλίου. 

Τα μέλη του διοικητικού Συμβουλίου μπορούν να αντι- 
κατασταθούν κατά τη διάρκεια της θητείας τους, με 
απόφαση δημοτικού συμβουλίου για σοβαρό λόγο που 
ανάγεται στην άσκηση καθηκόντων τους. 

Δ. Οι διατάξεις των άρθρων 227 παρ. 5, 234, 235 και 236 
παρ. 1 και 3, εφαρμόζονται και στο Νομικό Πρόσωπο με 
την επωνυμία «ΠΑΙΔΙΚΟΙ & ΒΡΕΦΟΝΗΠΙΑΚΟΙ ΣΤΑΘΜΟΙ 
ΔΗΜΟΥ ΚΑΡΠΕΝΗΣΙΟΥ». 

Κατά τα λοιπά εξακολουθεί και ισχύει η υπ’ αριθμ. 
3287/13.9.1999 απόφασή μας. 

Η απόφαση αυτή να δημοσιευθεί στην Εφημερίδα της 
Κυβερνήσεως, 

Καρπενήσι, 31 Ιανουάριου 2007 

Ο Γ ενικός Γ ραμματέας Περιφέρειας 
ΑΘΑΝΑΣΙΟΣ ΣΚΟΡΔΑΣ 

-♦- 

Αριθμ. 1355/473 (4) 

Παράταση μέχρι την 31.12.2007 της ανάθεσης εκτέλε¬ 
σης, κατά παραχώρηση, ορισμένων εργασιών φορ¬ 
τοεκφόρτωσης και μεταφοράς σε ορισμένα σωμα¬ 
τεία και εταιρείες. 

ΤΟ ΔΙΟΙΚΗΤΙΚΟ ΣΥΜΒΟΥΛΙΟ ΤΟΥ ΟΡΓΑΝΙΣΜΟΥ 
ΛΙΜΕΝΟΣ ΠΕΙΡΑΙΩΣ ΑΝΩΝΥΜΗ ΕΤΑΙΡΕΙΑ 
(Αριθμ. Απόφασης 11/18.1.2007) 

Έχοντας υπόψη: 

α) Τις διατάξεις της παρ.7 του άρθρου δεύτερου του 
ν. 2688/1999 «Μετατροπή του Οργανισμού Λιμένος Πει¬ 
ραιώς και του Οργανισμού Λιμένος Θεσσαλονίκης σε 
ανώνυμες εταιρείες» (Φ.Ε.Κ. 40/τ.Α'/1.2.1999), η οποία 
προστέθηκε με την παράγραφο 2 του άρθρου 31 του 
ν. 3153/2003 «Ναυτική επαγγελματική εκπαίδευση, κα¬ 
τάρτιση και επιμόρφωση και ρύθμιση άλλων θεμάτων 
αρμοδιότητας του Υπουργείου Εμπορικής Ναυτιλίας» 
(ΦΕΚ 544/τ.Α'/19.6.2003). 

β) Το Καταστατικό της Εταιρείας, το οποίο αρχικά 
ενσωματώθηκε στο Αρθρο Τρίτο του ν. 2688/1999 (ΦΕΚ 
40/1.3.1999 τ.Α'), όπως τελικά τροποποιήθηκε και κωδι- 
κοποιήθηκε από την τακτική Γ ενική Συνέλευση των Με¬ 
τόχων της Εταιρείας της 30ης Ιουνίου 2005, εγκρίθηκε 
και ισχύει (ΦΕΚ 8184/25.7.2005 τ. ΑΈ. και Ε.Π.Ε). 

γ) Την 174/12.1.2007 υπηρεσιακή εισήγηση, αποφασί¬ 
ζουμε: 

1. Την παράταση της ανάθεσης εκτέλεσης, κατά προσω¬ 
ρινή παραχώρηση, σε τρίτους (φυσικά ή νομικά πρόσωπα), 
ορισμένων εργασιών φορτοεκφόρτωσης και μεταφοράς, 
εντός της περιοχής του Ο.Λ.Π. Α.Ε., η οποία έληξε την 
31.12.2006, για ένα ακόμη έτος δηλ. μέχρι 31.12.2007, με τους 
όρους και τις προϋποθέσεις που έχουν τεθεί με προηγού¬ 
μενες αποφάσεις του Δ.Σ./Ο.Λ.Π. ΑΈ. και συγκεκριμένα: 

α) Στην Ένωση Λεμβούχων Αποσκευοφορέων «Η ΑΡ¬ 
ΧΑΙΑ ΤΡΙΗΡΗΣ» η οποία θα εκτελεί μέχρι την 31.12.2007 
τις εργασίες φόρτωσης ειδών τροφοδοσίας πλοίων 
στην κατά νόμο λιμενική περιοχή, από χερσαία μεταφο¬ 
ρικά μέσα στους ειδικούς χώρους των πλοίων με τους 
εναπομείναντες εργάτες από τους αναγνωρισθέντες με 
την αριθμ. 90/1990 απόφαση του Δ.Σ./Ο.ΛΠ., οι οποίοι 
ανέρχονται σε δώδεκα (12). 

β) Στις εγκατεστημένες στη λιμενική περιοχή του 
Ο.Λ.Π. Α.Ε. οικονομικές μονάδες: 

1. Εταιρείες Πετρελαιοειδών 

2. Α.Γ.Ε.Τ «ΗΡΑΚΛΗΣ» 

3. Α.Ε. «ΜΥΛΟΙ ΑΓΙΟΥ ΓΕΩΡΓΙΟΥ» 

γ) Στην Α.Ε. ΕΛΛΗΝΙΚΑ ΤΑΧΥΔΡΟΜΕΙΑ, η οποία θα 
εκτελεί, κατά παραχώρηση, τις εργασίες φορτοεκφόρ¬ 
τωσης και μεταφοράς ταχυδρομικών σάκων, πλην των 
διακινουμένων εντός εμπορευματοκιβωτίων, με ίδια 
μέσα και προσωπικό και σύμφωνα με τους όρους και 
προϋποθέσεις που έχουν τεθεί με την 64/10.3.2004 από¬ 
φαση Δ.Σ./Ο.Λ.Π. Α.Ε. (ΦΕΚ 508/τ.Β7ΐ8.4.2005). 

2. Πέρα από τους όρους και τις προϋποθέσεις που 
έχουν τεθεί σε προηγούμενες αποφάσεις του Δ.Σ., τονί¬ 
ζεται ιδιαίτερα ότι η παράταση της ανάθεσης εκτέλεσης 
εργασιών φορτοεκφορτώσεων και μεταφορών στο ανω¬ 
τέρω σωματείο και εταιρείες γίνεται με την απαραίτητη 
προϋπόθεση ότι θα τηρούν τους όρους ασφαλείας για 
το προσωπικό και τις εγκαταστάσεις τους όπως ορίζο¬ 


νται από την κείμενη νομοθεσία και τις αρμόδιες αρχές 
και θα ευθύνονται «εις ολόκληρον» για ότι ήθελε συμβεί 
(ατύχημα κ.λπ.) κατά τη διάρκεια εκτέλεσης αυτών των 
φορτοεκφορτωτικών εργασιών. 

3. Η παράταση της ανάθεσης εκτέλεσης των ανωτέρω 
αναφερομένων εργασιών δεν συνεπάγεται οποιαδήποτε 
οικονομική επιβάρυνση ή άλλη δέσμευση για τον Ο.Λ.Π. 
Α.Ε., ο οποίος δύναται να προβεί σε ανάκληση της, εν 
όλω ή εν μέρει, σε περίπτωση που οι λειτουργικές ανά¬ 
γκες του λιμένος διαφοροποιηθούν». 

4. Η απόφαση αυτή να δημοσιευτεί στο δεύτερο τεύ¬ 
χος της Εφημερίδας της Κυβερνήσεως και να ισχύει 
από 1.1 .2007. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 30 Ιανουάριου 2007 

Ο Διευθύνων Σύμβουλος 
ΝΙΚΟΣ ΑΝΑΣΤΑΣΟΠΟΥΛΟΣ 

